
Уйъулрин 
хазинаяр халкьдин 
(иешнияр) 


яя 


Куьтехі дахьа ерхе майдан, 
Вахъ хьуьхьве тук амева. 
Йе зас кане, батіар руш, 
Вахь ле йуркіар амева. 


хх 


Гьаварил гьава канчи, 

Суварил чардах алихь. 
Ве йуркТурал зун алчи, 
Улилас булах алихь. 


чилж 


Джан джуьхїелин джагвар тук, 
Шавгьари кехьу цІабар. 
Гуьнейин ире ціантук, 
Рагьарифас гьуш нурар. 


Шалбуз дагьдин чуьлле лиф, 
Женнетифас рангар гьушуф. 
Тик гуьнейин ире цїантук 
Сегьерифас нурар гьушуф. 


ж Хх ж 


Хьин дуьйил алчархьурай, 
Гьазе чІйрил чиг суман. 
Хьин дуьйихь хьучархьурай, 
Булахихьди хьед суман. 


хэлж 


Мизе, мизе угьая, 
КТилил тіинкіар латіая. 
КТилил латіу тіинкіари 
КТил иттай, алархьая. 


ж 


ХГуппахъан, угьал угьая, 
Литикас чардах акье. 

Зе кане руш Іашая, - 
Уликас булах акье. 


Угьал, угьал угьурай, 
Угьал мелхіеф угьурай. 
Зарбуна зав рахуне, 
Лазе ибад хьиттурай. 


ях 


Гьамиша гІулар кандий, 
ГІулин цІантукар кандий. 
ЦІантукаригі гІадаркай, 
Ширинди рахас кандий. 


ж ж ж 


Рекькь упуна ушуна, 
Кьирагьилас фархьуне. 
Тук з пуна атіуна, - 
Тикан хьуна гьузуне. 


“ж ж 


Рагь атай, угьал атай 

Гьазе чІирар кьач хьуне. 
Ери багун дард дуай 
Джегьил Іуьмуьр пуч хьуне. 


ХГуппар укьа азалар 
Мизе зазарин хьурай. 
Келар укьа укунар 
Хъуьхьве тукарин хьурай. 


“жж 


Вун зафас варха магіва, 
Зе улар вахьай гіІвая. 


Вун дагуна уьлгучи, 
Эслина Керем хьая. 


ххх 


Шамагьажин даран кІенак 
Канеф укьу ругьу булах. 
Хил дафацай ушу рушас 
Зе паттаас салам фаях. 


хх 


Гьава дагьдил ругьу булах, 
Ругьу хьиттан ун адине. 
Гимил але джегьилрикас 
Зе кьелемин сес адине. 


Айдихьас вун вартис хутурф, 
Аман гада, ухІаф хьурай. 
Пара дардар йуркіура хьу 
Йуркїуралас ухаф хьурай. 


хх 


Хьидин бере багьди битмиш, 
Лап ире тукар э рушар. 
Хамди дагьлари ухіу 

Ухьтан джейранар з рушар. 


хийл 


Шалбуз дагьдин гьава кійлил 
Шавгьар хьугЇвай кулак аме. 
Язух хьаду, джан кане руш, 
Вари хьугівай, вун амуьргу. 


хил 


Хандин багьдин айди кТили 
Чай руьхьейде булах ая. 
Джагвар берхїем але, йе руш, 
Ве джанди фи дамах ая. 


Ери дагьдин кІйлил шуна 

Шалбуз дагьдин кІенас душуф. й 
Бахтар паяр акьагуна, 

Такв дагуна, йуркіар угуф. 


ж тж 


Вун пенжерар мадахъа, руш, 
Зун гимилра гьузуная. 
Валлагь, канеф, ул даацТай 
Зунра кіесе, угуная. 


ххх 


Джанавурдин аликіай хам, 
Хам джиларил гіІвас канде. 
Туку айе баван ватан, 
Джандиласра ухІас канде. 


хх 


Гівайчи вас ягьур хьурай, 
Рагьун улар удигьай. 
ГІвайчи вас ягъур хьурай 
Хьиттан хулар хуппахьай. 


ЦІагІафударин аціу ваз, 
Бег валасра аціуфе. 
Кьирагь Іуьрчіе калагьан 
Сус валасра батіарфе. 


жк 


Канде пуна акьуфе, 
Кьизил тіубал гьушасе. 
Айарилле кел суман 
Іашкьарилди ухіасе. 


жи 


Націул алеф ціуд з гьан, 
ЦІудураллеф гІуд з гьан. 
Гьава айванихь хьайеф 
Засра кане руш з гьан. 


ж жж 


Гьава сув хьиба хьурай, 

Вун айе джига агвас. 

Йерхе рекькь мукьул хьурай, 
Мезуран чТалар гьургьас. 


Лайшурай абан улар, 

Вас дала ярхТаф эйчи. 
Чурхьурай гІанан йуркіар, 
Вун дала канеф хьайчи. 


хх 


БатТарф кандева, мурад, 
Канеф кандева, мурад. 
БатІарф націун ціІин хьурай, 
Канеф канде, уп мурад. 


Хх жж 


Айдихьас фачучіу рагь, 
Нур ве хулас ярхіуне. 
Тукарин кунар але, 

Сус чве хулас рукьуне. 


ххх 


Хили айе Іабасияр, 

Шабаш акьай куьтехі хьуне. 
ЭшкГинарра гьамаз хьуна, 
Джегьил рушар вархас хьуне. 


10 


Кїилил але андава таж, 
Зун кьаншари ая ярдин. 
Баван хиял чІирик]а э, 


Хьишав бугус, уп вун рушас. 


ххх 


Зунна вунна сараф дава, 
Кандава ве хТуьрмет аргіас. 
Макьа вунра лап Іайе курар, 
Дуьйилас вун кандея зас. 


сл 


Ме багра дагъ, те багра дагъ, 
Арайи айе тукарин багь, 
Руш гадайис кан хьугуна, 
Кьисмат дахьуб фи делил 3. 


хїл 


Ай сувар, гьава сувар, 
КТиларил ихьпар але. 


Гьава суван укунар, 
Халкьарин хїуппар але. 


П 


Вартиас ахь гіва тахІур хьед, 
Кейикьуна мерте хьурай. 
Йуркіурал але дардар 
Нагьвар хьуна, алайшурай. 


хил 


Гада, вун зе йуркІуралас 
Лап кГичира, гЇвастава хи. 
Вун атуна, сараф дахас, 
Мурад цІайис цїастава хи. 


жк 


Гьава дабан, гьазе берхіем, 
Чинар даран буй хьайе руш. 
Вун агвай зун хьая тебдир, 
Битмиш багьдин нур але руш. 


ж 


Шав булахил, джан кане руш, 
Хьед иціасе зун хилиас. 

Вун агвай зун хьая гьейран, 
Пара гуьрчек, ширин джейран. 


12 


На аргіуне ве гуьгьуьлар. 
Булахилле кьарасу хьед, 
Гвара айе чемер э гьан. 


“жж 


Устулилле графинка 

Хил хьуркьуна дааргТурай, 
Лап зас кане, алагуьзли, 
Сараттисра гІвас дахьурай. 


ж ж 


ЧІигъанилле джагвар тіубар, 
Лап кіур хьуна, рукькьай ая. 
Ухьтан алмас, зе кане руш, 
Зун армисра рукьай ая. 


ххх 


Якьу цилис файдиф эва, 
Алагуьзли, зе кане руш. 
Вун сараттис индеф эва, 
Зун андавай, зе гуьзел руш. 


13 


Вун адава - рагь адава, 

Вун адава - ваз адава, 

Вун адава - бахт адава, 

Вун адава - Іуьмуьр кІандава. 


хил 


Гьава суван кїиларил, 
Угьафе джагвар ихьпар, 
Хьин суман кьехїаларил 
ГІвафе ягьар ва Туьшар. 


ж яж 


Гьавайил але хулар, 
Халуман кІаре улар. 
Халумра варха хьучи, 
Нас ярхІасе зун улар. 


ххх 


Укунихь хьайе тукар, 
Чвас кане - даканф фи э. 
Тукаригі гІайе ціабар, 
Чве мурад - метлеб фи з? 


314 2 


ХІуьлин Кена айчинра 


Хьиттакас даціу балугь. 
Суван кГилил алчинра 


Тукарикас даціу цІантук. 
хх ж 


Дардар алеттар ая гьан? 
Дуьйил угуттар ая гьан? 
Але дардар агвар дакьай 
Дуьйилас ушуттар ая гьан?! 


хх 


ЦТи инар акьуттарис, 
ЦТик[инар мубарак хьурай. 
Дакьуна, аметтарис, 

СеІэт иджеф акьурай. 


х их 


Гуьне верхїар уцая, 
Парзайил ул руцая, 
Парза гьич улис дагвай, 
Турк! Іашали аціая. 


15 


Дженнет багьдин емишар, 
Ціаб алархьай гьузуне. 
Йуркіурас кане, Іазиз, 
Нагьв алархьай, гьузуне. 


ххх 


Адине чин раккахъди, 
Гъайш ле вун тіагарихьди. 
Мезар – Іамалар акьай 
Файдине сус раккарихъди. 


ххх 


ЦіІикіинар кане хїулар 
Маджлисин уьдигі хьурай. 
Валлагь, хье дадарин хТуьрар 
Бахтарин уьдигі хьурай. 


ххх 


Кьиблайихьас адина 
Рагь ве хулас архьуне. 
Шукур хьурай Аллагьдис 
Вун мурадихь рукьуне! 


16 


Гьава сувал але ихьп, 

Вун фидахІан джагварфе. 
Гьич канеттис дахьу, руш, 
Вун фидахІан пашманфе. 


хол 


Вун хулахьди гївайде рекькь 
Ири тукарин хьурай. 

Ве лак куьркьуь джигаяр 
Лап кьизилдив аціурай. 


хил 


Дуьйил укьас кедавайчи 
Іуькіеригі тук дахьурай. 

Вун хьадавай хьас канчи 
Зас дуьйара даирай. 


ххх 


Агь, кане шеъ з дуьнья, 
Метлебар бегьем хьучи. 
Мас адава Іуьмуьрдис, 
Канеттис канеф хьучи. 


17 


ж жж 


Вархалас вун гІваф хьучих, 
Хула адавай хьучи. 
ЙуркІурафас кане, Іазиз, 
Фикьас кьисмат дахьучи. 


хол 


Джан баван, Тазиз кІйркі, 
Фас хьуфегьан вун. 
Тегіди дуьйилас ушуф, 
Накьварин Іазаб агвас. 


хх Ў 


Бавахь хьайе кьехіал, 
Накьвари фишти учіасе. 
Дадахь хьайе кел, 
Джагвар яккар утіасе. 


яя 


Фидахіан хьурай чІалар, 
Вун дуьньяйил андава. 
Уларилас гівай нагьвар, 
Бав вахь сара хьандава. 


18 


Етим исар зе хьуне, 
Кане бавра хьандавай. 


Джегьил Туьмуьр гулуне. 
Баван куьмек андавай. 


ххх 


Джан зе чу, багьа зе чу 
Багьдиасра агьучіуф. 
Рагьухьас хьайчІуна 


Сериник э вун ушуф. 


ж ж 


Вари рекькьери ая гьан? 
Арайи хулар ая гьан? 
Вун дагуна, зун кІйчин, 
Вас зе язух хьасту гьан? 


хэл 


Дахьурай дадахь гада, 
Йуркі адавай, са чіирхіеф. 
Дахьурай гадайихь дад, 

Са пише, кар кедаваф. 


19 


Сув ацІафе дифари, 
Угьал угьас канхьугуна. 
Ул аціасе нагьвари 


Йуркіар исал хьугуна. 


халж 


Шав рушар, дагьдилди гївас, 
Китикар гунтіра акьас. 
Китикар гунті акьуна, 
Туьрчїе берхїемар акьас.. 


хх 


Ихьп суман джагвар кьварик, 
Тук суман Ту руш кея. 

Сад ире легіли э, 

Сад - каре бегїли суманф. 


«хх 


Шав, рушар, гІулар гївая, 
Тукарис лакар ярхіас, 
Іуьмуьрар дехи гівая 
Мурадар бегьем акьас. 


20 , 


Рекькьуьл але хуьціе гьван, 
Хьасе гьан цилил алихьас. 
Бав хьандавай етим кел 
Хьасегьан хилихь ухіас. 


ж ж ж 


Фише гьале эргьвелихь хьайеф? 
Куппарин цилив файеф. 
Шувас гівас кьана хьай, 

Хилив гуьгІвенар файеф? 


“хх 


Рангар батіар улусум 
Вун чіаларин дахьурай. 


Улар батіар улусум 
Вас улинра дахьурай. 


ж жж 


Магіва, руш, вун бавахьай, 
Якк атІу душмандихьай. 
Магіва вун, кІиркі, дадахъай 
Йуркі утіу алкашахьай. 


21 


Хаб алдаркай вун найче?. 
Зун ругьу илан дава. 
Мезуран жаваб дайціай, 
Ве дад кІи душман дава. 


хил 


Мухурарин кІаре кел, 
Бармакарис марукква. 
ХТуьрар - хулар минете, 
Зе канеттик макерхіа. 


чилж 


ХІуьрил хулар алмегьан? 
ХІуьрихь фишра амегьан? 
Агьзуракас сайинра 

Хьин йуркіурал алмегьан? 


ххх 


Дарагі дар дахьурай, 
Джили дувул адавай. 
Бавахь са кТиркї дахьурай, 
Хуппахь уьлмет хьадавай. 


шинжин эн 


Дадан баварин мехїел 
Вун Аллагьди ухТурай. 
Чуяр чиярин ціиял, 

Вас Аллагь куьмек хьурай. 


ха ж 


Хьуьхьве тук, ире ціантук, 
ТуькЇверигТай рукькьас гучіай. 
Ягьар - мензилар акьай 
Йуркіуралас гівас гучіай. 


хэл 


Тук ирирай зазарин, 
Тэь кТаре э вазуран. 
Акьай хиял агьзурра 
ЧТал дагурай мезуран. 


хэл 


Рагьар дагва гьванарис 
Гьарай, рагьар ярхїуне. 
Таквар дагва сукькьурас 
Гьарай, аквар агуне. 


23 


Ягіа зун пашманди ая, 
Диллай аман, даллай аман. 
Зе канетти «ваь» упуне, 
Йуркіурас гиранди ая. 


жж ж 


Вархалас улар маярхїа, 
Хуппахь хажалат дахьас. 
Бугулас сирар макьа, 
Хуппахь муьхІуьббат дахьас. 


ххх 


Улар батіарф хьугуна, 
Улусум упуне зун вас. 
Ранг батІарф упуна, 
Тіавус къуш упуне зун вас. 


ххх 


Вун багьдин емиш хьурай, 
Вакас ире хІач хьурай. 
Вахьас даруцу лакар, 
Кьвакьварикас кьаті хьурай. 


24 


Я руш, вун найса айий, 
ГІуд хьуна хуппури айий. 
Вун суман батіар рушар, 
Че хулан мурту айий. 


“жж 


Гьайчі, шинюккар, уьдигьас, 
Бегна сус лахьунис гівая, 
Дахь женнетин кьапуяр, 
Бегна сус ачагівасе. 


хэл 


Адине вун, хвашкалди, 
Джагвар либас аликіай. 
Амуьргурай нур алдий, 
Кане шуван йуркі алдий. 


яя 


Гьава суван укунис 

Хьин лакар ярхГундава. 
Хьин тукун Туьмуьрди ай, 
Хьес Гаквар агундава. 


25 


Гьар замандин джегьйлар, 
Бахтар хьаеттар хьурай. 
Гьар замандин инсанар, 
Багьдин ІеІэни хьурай. 


ж хх 


Сув аціу мизе угьал 
Гьал хІуьрисра рукьасе. 
Йуркіурас кане мурад 
Гьал хуласра рукьасе. 


хэл 


Тек са тукун Іашкъуна 
Вари багьдис хьед иціасе. 
Багьра бегьем дакьуна, 
Багьди хьедра гуласе. 


ххх 


Дагьди Туькїер мус хьасе? 
ІуькІеригі тук мус хьасе? 
Биціиттарра ахІа хьуна, 
Мурадар бегьем хьасе. 


426 > 


Ме хье гьава суварис 
Тукарин ранг адирай. 
Хье хІуьрин джегьиларис 
Бахтлу ягьар агурай. 


хх 


Заварин ранг але тук, 
Джиларис нур иціай тук. 
Ери мурадра хъайе 
Мурад бегьем дахьу тук. 


ж ж 


Я, руш, вун хулан з баракат, 
Вун батіарди агурай. 
Кардис акьай хІаракат, 
Гьамиша кардик хьурай. 


ж жж 


Фикьас агуне уларис, 
Агуна, гулас кееф. 
Йуркіурас вун кан хьуне, - 
Йуркіуралас гІвас кееф? 


27 


Шав чун че хуласра, 
Укьас, салам алейкум. 
Гьамишанди чвас агьай 
Ваалейкум, вассалам. 


х жж 


Сувар пара гьавайил, 
Рекькьер пара ерхе з. 
Чунра дагвай уларис, 
Йуркіар пара кіаре э. 


ххх 


Авал авалра кандий, 
Авал замана кандий, 
Авал заманра дала, 
Гьалдин Іакьулар кандий. 


лж 


Рекькьеринра кьирагьил 
Чун чвас тукар узасе. 

Ле чвас кане дустар хьай 
Чин чун рекькьуьл акьасе. 


Агь пуна хьунде фикир, 
Хъатгакьас чуьллар кандий. 
Ціай керхьуна угу йуркі 

Са ягь суман хьуф дава. 


ху 
Рагьар дагу гьванарис 
Гьарай, рагьар ярхіуне. 
Іаквар дагу сукькьурис 
Гьарай, Іаквар агуне. 


ж жж 


Йуркіурал хьу вахтуни 
Йуркі Іашали аціуне. 
Мезурал хьу вахтуни 
Джан хиялри фацуне. 


ж ж є 


Ширинди чІал гьургьучин, 
Шейзрин жинас агьарай. 
Зарбунди лак ихьучи, 

Дава минет атарай. 


29 


ГІан утІуна кьарк хьуне, 
ХТач, вак дарман кендава. 
Пара фикирар акьай, 

Я чахь аман хьандава. 


х Ж х 


Хьйн дуьйихъ хъучатурай, 
Хьидин джилихь хьед суман. 
Хьин дуьйихь алчатурай, 
Гьазе Туькїил чиг суман. 


хх 


Парзаяр гьава хьуна, 
Уларис хъагвасту гьан? 
Мензилар варха хьуна 
Йуркіуралас гівасе гьан? 


“жж 


Тук тіушайде, гіулин дуьнья, 
Я руш, вун найса айий? 
Бахтар пай акьагуна, 

Вун кьариблухди айий гьан? 


30 


Алеф - суван кІйлил э, 
Агваф - кІаре дагьар э. 
Вариттарин чияр з, 
Душмандин дард джуьреф з. 


хх 


Тукарин десте агвай, 

Са тукун джан угая. 
Намусиас вартал дакьай, 
Іуркіураас Іашая. 


хх ж 


Дардуман баван ватан, 
Йеїзнигі мазгит айеф. 
Дардуман баван ватан, 
Якьу багу пирар айеф. 


жж ж 


Ерхе рухан хьед дехІан 
Уларилас нагьвар шуне. 
Завулас кьири дехіан, 
Джандилас дардар шуне. 


31 


Укун тукунф эйчинра, 
КІил дагьаду батіар тук. 
Сув цІантукинф эйчинра, 
Ул даярхіу хІучан тук. 


ж жж 


Гьавайилас ярхіу ул, 
Вас дала куьркьадава. 
Фагьум акьу йуркіура, 
Вун дала дуаф дава. 


ж ж 


Гьава суван улусум, 
Сувалас сувал гівайеф. 
Гардан гьава галун кьаз, 
Сувалас сувал гІвайеф. 


жк 


Сувар гьаваттар хьуна, 

Са лак ярхіас хьундава. 
ЧІйрар батіартар пуна 

Я ул ярхІас хьундава. 


32 


Кьасустира акьуф суман, 
Гьазе махпур дуу суман. 
Агвар акьас ухіу суман, 

Фи батіар з, агьул сувар. 


ж жж 


ТуькЇвер дагьучІа джил, 
Угьалар фикьас угьайе. 
Йуркіура дахьу курар, 
КТиларил фас хье гІвайе?! 


х ўж 


Ташаларихь баварин, 
Ташай хьуне гьава сувар. 
ЦІай алгьархьу заварил, 
Зурзуне лакук джилар. 


ххх 


Дардуман гїве Бабул ус, 
Мангьулар вал гьамал хьуф. 
Джемеїати лихьай уьст, 
Татарар барбаті акьуф. 


33 


Душман хІуьри дачатай 
Кьанна гІафу ягь хьуне. 
Джемеїати джан лихьй, 
Хьушуб чІйрхіІес акьуне. 


жи 


Са къат ціас пун кьизилар 
Кьапуйил хьу кьуджайис. 
Секин хьухилди хІуьринтар 
ХІазур хьуне масаціас. 


ж жж 


ХІуьрил алдий ціайна кум, 
Зурба дегТуь гьайшине. 
Якьу багун агьузарихь 
Гьава сувар Іашуне. 


хх 


ТТурфан гьузу мазгитал 
Гунті хьуна алмий халкьар, 
Барбаті хьу муьхіуьббатил 
Алгьархьуне иин селлер. 


34 


Іуьссеф, шинюк дагьай 
Раттарил фаттахьуний. 
Кьизил игар хьихьуна 

Гьатуьррил алдаркуне. 


хх 


Дардуман ЧТаарин хІуьр, 
Еригала кеттархьуне. 
Джемеїати джанар лихьи 
Еригала кегьархьуне. 


жж ж 


Авар, дарги, кьумух, 
Лезги, агьул, яхул, Іурус. 
Чияр-чуяр хьуна вари, 
Зе Іакв э вун, Дагьустан. 


ххх 


Дуьньяйил кьагьар лихьай 
Сувал лихьая кехун. 
Ватанил дардар лихьай 


Гулая Туьшан ахун. 


35 


Ерхе Туьшан багиймикас 
Дуьйил гьарай гьузуне. 
Зе Ватанин гьарайихьди 
Гьава сувар гьайшине. 


тол 


Хасегьан зал яраб бала, 

Ве тагірифин, Чархьи-кьала. 
Зун акьучин, дардуман 
ЭхЇтият акьу суман. 


хх 


«Сиясат» — ачух къапу, 
«Ту игитис исал э», - пу, 
Чулахъ Тимур рукьуне, 
Булахин хьед рукъкъуне. 


хэлж 


Бавахь хьайе батіар руш, 
Лап кел суман ахІа акьуф. 
Ташкъар але испагьи, 
Іаламат эй час агуф. 


36 


Баван йуркіар агвайде, 
Ире ціабун ціантук тук. 
КТил джилари икіунде, 
Пашман хьунде хІучан тук. 


жж 


ІеІани ае Гатїул 
Керхьурай ве Іае тїул, 
Ле ве дадар - бавари 
Дуурай валас Ту тіул. 


хил 


Парзайихь руца диф суман, 
Чин вахьай руцай аме. 
Угьалихьас чІир суман 
Чин вахьас Ташай аме. 


ж» 


Муул ире - ире джакьв, 
Пайгьамбарди з рухуф. 
Мухур джагвар галун джакьв, 
Кегібайис мухур ярхіуф. 


37 


Джагвар ихьпар цІурурай 
Сагьгівел ирай, кІаре ул. 


Душманарис джуваб иціас, 
Сив сагь хьурай, кІаре ул. 


хах 


Шимшиті багьдин булахил 
Туьтуькьушар адирай. 
Муьгхіуьббат хьайеттарис 
Насигіат уьчи ирай. 


я 


Арсуран мизе чТалар, 
Гьа нас ярхТурай улар. 
Вун чафас варха хьучи, 
Хьин нас акьурай сирар. 


хїї? 


Вархалас улар маата, 
Хуппахьас хажалат дахьас. 
Бугуфас сирар макьа, 
Хуппахьас муьхІуьббат дахьас. 


38 


Женнет багьдин булахил 
Туьттуькьушар адине. 
Ширинди чІалар рахай 
Ара серин акьуне. 


“тж 


Рагь з гьан, чирагь з гьан, 
Дагьларилас файчіуф. 
Тук з гьан, ціантук з гьан, 
ТуькТеригТас фагьучіуф. 


хх 


ГІулин емиш вун хьурай, 
Вакас ире хІач хьурай. 
Йуркіурас пара канеф, 

Вун битмиш хьайдеф хьурай. 


ххх 


Дербенарин джагвар гьванар, 
Вун цилиь мудам хьурай. 
Наврузбегис хайде руш 

Ери кТиркїин бав хьурай. 


39 


Базарин кьизил алма 
Вун базари аме гьан? 


Биціигунлас кане руш, 
Ве йуркіура аме гьан? 


ххх 


Ул батІарф иде пуна, 
Улусум пуне зун вас. 
Ранг батіарф э пуна 


ТІавус къуш пуне зун вас. 


Хх жж 


Парза завар сад хьуне, 
Рагьна ваз кьаншар хьуне. 
Гьагьархьунде кТаре кьири 
Сад сайихъас гьишине. 


хх 


Агь, парзайис ярхіу рагь, 
Джиларил кикіу чирагь. 
Вун дахьучи зе уджагь 
Кьут-кьунал дахьурай. 


40 


хоолл 


Бава гужж акьунева, 


Тухум гужлу хьунева. 
Ле вас дакан явайил 


Вунра алит[инева? 


хх 


Ме цулин ерхе Туьшар 
ФидахІан ерхе хьуне. 
Кьисмат дахьаф хїайдуйва, 
Муьгьуьббат ве аргїуне. 


хэл 


Женнетин гьазе зумруд 
Шав чин чвас агвар акьас. 
Ле вас кане мурадихь 
Шав чин чун рукьас акьас. 


яя 


Заварин хІадар суман 
Зун вун Іакве акьасе. 
Джиларин тукар суман 
Чин чун джегьил акьасе. 


41 


Шав хьйн лап икьрар акьас, 
Икьрар - иман сад акьас. 
Икьрар - иман сад хьучи, 
Дуьнья са багул акьас. 


ххх 


Ціай кее цІантук хьурай, 
Зун ве верхїеас айчІвас. 
Хер кее нечхир хьурай, 
Ле ве багьди муг акьас. 


хэл 


Учіас дагіва дагьаригі 

Са цІантук кьисмат хьуне. 
Аман зе йуркі але, Іазиз, 
Уларигьас гулуне. 


яя 


Ве канегївелис фикьа, 
Хандин чіаларис фикьа? 
Нагагьди хьин варха хьучи, 
Угу йуркТарис фикьа? 


42 


Гьава суван кГиларис 
Улусумин ун гіІвая. 
Джагвар калагьандикас 
Сусан улар агвая. 


жж 


Вархалас ярхТу улар, 
Вун дала агвадава. 
Аттархьайде йуркіурас 
Вун дала агвадава. 


“жж 


Вун гимаригі аруцай, 
Ге гим майданар макьа. 
Тагарарихь хьучурхьай 
ТІагарар цІурас макьа. 


хїї 


Сус джандакин ерхефе, 
Іуьрче ягьлухь дуьхьефе. 
ЧІалар дагьай, ул атай 
Фикьас, руш, вас хьел кея. 


43 


Гьате зун угас макьа, 
Угуна кабаб макьа. 

Хьес Іуйисра хІар хьуне, 
ХТуьринтарис хїар макьа. 


хийл 


Угьал дахьай гьванаригі 
Тукар фикьас айчіуне. 
Йуркіура дахьу курар 
КТилил фикьас адине? 


Хх яж 


Джагвар бухари бармак, 
Гьава заварик кетіуф. 
ЧІичі арсуран багьа лит, 
Гъазе чіирилас ярхїуф. 


ххх 


Ай, багьларин багьманчи, 
Вас багьдин хІал хІая гьан? 
Ай, націун хьед даухуф, 
Вас кьарасу хьед хІая гьан? 


Агь, идже дава хьучин, 
Зулумра дава дахьучин. 
Хъара ахІа зулум дава, 
Кьисмат дахьуна кІйчин. 


хэлж 


Агь, багьдин ширин емиш, 
Хьасегьан курар битмиш. 
Курар битмиш дахьуна, 
Хьасегьан хьин ягьалмиш. 


хїї 


Дардар акьас гьузучин, 
Исарилди куьркІастава. 
Вари чІалар гьуджичин 
Газитарра гьуркіастава. 


ххх 


Агъай-агъай гъван хьуне, 
Гьурбатира мукь хьуне. 
Гьурбатдин чІалар рахай, 
Нугьатар джуьре хьуне. 


45 


Арсуран йуркіуралас 
КІаре хиялар гіІвая. 

Кьизилдин уларилас 
Кишмирин нагьвар гївая. 


хил 


Малар хьайе девлетлуйи 
Мал закати иціайе. 
Кесиб дадар - бавари 
Руш закати ицТая. 


хх 


Улар ащуна пуна 

Нагьвар Гана джикіасева? 
Хиял акьуна пуна, 
Битмиш гТана хьасева? 


“яж 
Хифатарин хула айеф, 
Даран кіаре кІур хьурай. 


Дардарин дуьйил алеф 
Націун чуьлле гьван хьурай. 


46 


Бав хьадава етим кел, 
Накьвараригі илгуне. 
Бавар хьайе джегьилар 
Сувар уцас ушуне. 


хил 


Укунил але тукар, 

Вари фикирар макьа. 
Джандил алихьи кьакькьар, 
Вари хиялар макьа. 


ххх 


Агь, пуна эл гьатучи, 
Диф хьуна сув ацТурай. 
ГІанан сирар акьучи 
ГТан бархуни аціурай. 


хил 


ЦІантукин сув з пуна 
Са-сад лакар ихьуне. 
Гьава суван кТил хьуна, 
Лакун джарар файшуне. 


47 


КІесегьан, икІасегьан, 
КТилихъ укьаф хьасегьан? 
КІйлихь укьаф дахьуна, 
Улар Іашаф хьасегьан? 


ххх 


Дуьньяйин батІаргівелди 
Ярхіу улар аціадава. 
Іуьмуьрдин канегівелди 
Са ягь хьу суман дава. 


ххх 


Муулар рахадехІан 
Валлагь, бизаре джанар. 
Хиялар акьа дехІан 
Валлагь, исале йуркіар. 


хэл 


Тїибитїин иджгівелдиас 
Хьед дала джикіиндава. 
Дуьньяйин батІаргІвелдиас 
Ярхіу улар аціадава. 


48 


ЧІал пучи йуркіурак хьай, 
Уларилас нагьвар гівай. 


Пуч макьа джегьил Іуьмуьр, 
ИуркІуралас хиял гівай. 


жж 


Ай, сувар, гьава сувар 

КТилар дифарин сувар. 
ГТурчахьанар хьихьуна 
Жейранар гьиши сувар. 


хх ж 


ЦІантукин сув э пуна 
Са-са лакар ярхІуне. 
Дарманин хьед э пуна, 
Агьуйин хьед ухуне. 


ж ЖЖ 


Дуьнья дай инсанис 
Эхират иджеф ирай. 
Эхиратра даичин, 
Эхир фи джуваб ирай? 


49 


Шав Іудра айчівас булахил, 
Бачі гІадаркай, дард акьас. 
Налра алчи дард-бала 

Шав Іуйисра пай акьас. 


хх ж 


Дагь фацугуна туку, 
Хьин кьалин кехуник кей. 
Бахтар пай акьагуна 
Вариттарин хуппахь хьай. 


Хх ж“ 


ХТуьлилас диф тіушуне, 
Сува угьал угьуне. 

Сува угьу угьали 
ЦТантуки джил фацуне. 


ххх 
Тук тикани фацуне, 


Элди гьарай акьуне. 


Рагь дифари фацуне, 
Чинра гьарай акьуне. 


50 


Сув фацу джагвар кехун, 
Джагвар бембегин ахун. 
Хьйн Іуд вархал акьуттин 


ГІана дуурай балхун. 


чих 


КІес пуна иттархьурай, 
Кафанар хІазур хьурай. 
Хьес хІазур хьу кафанар, 
Душмандис кьисмат хьурай. 


ххх 


Тук атіуф, тикан атіуф, 
Ули ат[урай, Іазиз. 


Хїач атІуф, джихер атіуф, 
Силев сиркирай, Іазиз. 


чих 


Джакьв даруцу суварил 
Айрупалан адине. 

Деги даруцу рекькьерил 
Автобусар адине. 


«бі 


Гьава атай маруца, 

Вун лиІари хьаттикіІасе. 
Мугар макьа джиларик, 
Инсан хІавалат дакьас. 


чилж 


Я дадахь малар дахьуф, 
Са суьрне далдам дахьуф. 
Я хула метехї дахьуф, 

Са дургьу берхїем дала. 


ж жк 


Я идем, хуьмбеф дахьуф, 
Вакас Іассе кач хьурай. 

Я йургьа юруш дахьуф, 
Вакас дегин кьвенч хьурай. 


ххх 


КТатТуларин шал акьуф, 
Шалукас берхїем акьуф. 
Берхіем бегьем дахьуна, 
Дустарис цїикїин акьуф. 


52 


Арсуран квагТар акье, 
КІесдехІан дардар акье. 
Вун канеттис даичи, 
Кьекь итїи Таджал акье. 


х 


Я гавур, чТулан гардан, 
Эшкїинарис аш акьуф. 
Я гавур, чТулан гардан, 
Джегьиларис дем дакьуф. 


хил 


Заварил кІаре кьири, 
Я гавур, эшкїин къари. 
Вун фидахІан рахае, 
Вал алеф з са къари. 


ж ж 


Я руш, гьа ве суратиь 
Андава намусна гІар. 

Ве зак пара бурж кейчи, 
Фашав ве ківаттар - се]эр. 


53, 


Хьуьхьве тукун яланчи, 
Ве хили архьафдава. 
Сурхай хандин Гюлбике, 
Я вал алчархьафдава. 


хэл 


Канеф канеттис ичи 
Ве бавас женнет ирай. 
Руш канеттис даичи, 
Хьайе са хїуни кТирай. 


хх ж 


Дарагі са дар дахьурай, 
Джилик дувул кедавай. 
Бавахь са кТиркї дахьурай 
Яхіна намус хьадавай. 


жк 


Рекькьуьн кІйлил накьвар 
хьурай, 
Гьар са касди дуьгіве акьас. 
ХІуьрин гьана мукь хьурай 
Дустна душман хІар акьас. 


54 расу 


АхІа багьдин ире хІач, 
ГІутІас дахьурай вафас. 
Кьефеси айе пази 
Фацас дахьурай вафас. 


“жж 


КТилди дуьйил руцуна 
Рагьун нур фацас дахьуф. 
Гьар булахил ушуна, 
Ругьу хьед ухас дахьуф. 


жк 


Алихьуна кьулар 
Дахьас хьастава улар. 
Алчахьуна ругар, 
Рахас хьастава чТалар. 


ххх 


Дуьнья дай касарис 
Эхират иджеф ирай. 
Эхиратра даичи, 

Эхир фи джуваб ирай? 


55 


Улар - уьнетіар дехіан 
Йуркіуран мукьу, Іазиз. 
Рагьарна вазар дехІан 
Манзилин варха, Іазиз. 


ххх 


Рагь адавай варха дала 
Мекі атай мукьу кандий. 
КІилди дуьйин мал дала, 
Зе джегьил нур чу кандий. 


ххх 

Дуьйил але нур фие? 
ХІуьрил але ун фие? 
Іуьмуьрдин вахт дахьуна, 
Джандис куьркьу дард фие? 


хх ж 


Агь, Магьуйин цГантук тук, 
Шавгьар алархьай рукькьуф. 
ЦІару дагьдин джагвар ихьп, 
Галун рагьари уціуф. 


56 


Накьварилле ругукас 

Вас гІадул йургьан хьурай. 
Ле ве магьи йуркіурас 
Накьварар хІалал хьурай. 


ж жж 


Акьая чун цїикТинар 
СеІэт чвас иджеф хьурай. 
Акьас аме касарис 

Гьаме ягьар агурай. 


чи л 


Самурдин ахіа націу, 
Гьван фаадине, кьум аме. 
Бав хьадавайде рушан 
ГІан утіуна, кьарк хьуне. 


ки 


Сувар чеб, сад зйчинра, 
Суван кГилар сад дава. 
Инсанар сад зйчинра 
ГІана йуркіар сад дава. 


57 


Ире тукун ире нур, 
Ругьу дагьдис ярхїуне. 
Ай Іазиз, кІаре улар, 
Са байкьушис ярхіуне. 


хэл 


Зас ТэмкЇекас агуне вун, 
Агуне вун заварилас. 

Зун ве бугув гІвай агуне 
Муьхіуьббатин херарилас. 


жк 


Заву [у хІад нурар иціай 

Сад сайихьди сирнав ціая. 
Фикьас хьин Іуд дуьйил алдий 
ХІадарилас варха ая. 


ч ил 


Хьидин куьче нурари 
Джан ицІая, секин кьая, 
Дагьлариас тТахТур-тТахїур 
Хьиттар гівая, серин хъая. 


58 


Іуьссе касди, узай хуппур, 
Куталивра джил атіая. 


ХІуьруьхъасра, націун багув 
Сайи мегіни нас акьая? 


ах 


Хугурфая шаддисра ягь 
Чуьллерисра, дарарис. 
Вари дуьнья - акьуна сагь 
Эл хутурфай заварис. 


хил 


Адава ягь зе руьхіуь ціугь дакьайде, 
ДагТатайде алаттарху вахтарихь 
Аруцай зун гафарихъра дагвайде, _ 
Гьар са ягьа мукьу кьайде бахтарихь. 


ж ж ж 


Дарихгівели гьар легьзейи угайде, 
Пак Ватанин гьижранари уціайде, 
Садпуна хи, терс лепейри утайде, 
Кичикіина, хьед - ругаригі ціурайде. 

Зас вун мидахІан мерте идеф (< 
ХІай адуй. Хе 
Зас вун мидахіан кане идеф 

ХІай адуй. 

Ягіа зас хІархьуне ве накьварил. 


хх 


Гьар са ягь хье хьуная сад, 
Шад мажлисин тамадайра. 
Россия вун — джилар абад, — 
АхІа чу э, дара адад. 


чилж 


Вун адине рагьара хьай, 

Вун хьугІвая угьал угьай, 
Хье йуркІарин сазара хьай, 
Хилис дагівай гїулар хьидар. 


хэл 


Гидахіан гис гагьул ий, 
Ташукь хьайде вахт адуй. 
Сус файдине, ине гис, 
Бугус гІвайде вахт адуй. 


60 


Хьед хьуная рекькьуьн сивил, 
Гьванди зафас гьуджай силис. 
Вархал-вархал хьугЇвай хІуьрис, 
Кенду вакра дагьвийин гьисс? 


ххх 


Инсани уьч инсан эй уьч ухТучи, 
Туьмуьр ина канде гьатта иланис. 
Са чихайин цІайра ціай э упучи, 

Эл герек э дем къурмишис инсанис. 


х 


Эрменихъ малар пара, 
ДжагьутГихь Гуьмуьр фана, 
Са ягьа дахьурай, яллагь, 
Са ягъан Іуьмуьр фана. 


«хх 


Зун канеттис индава, 
ГІаджал акьас хьундава. 
Дакантисра зун ине, 
КвахІарра акьундава. 

Бакуйис ушуттари 

Агьзур манат пул хьухай. 
ХГуьрарис ушуттари 
Джибин аціу чІал хъухай. 


ххх 


Сув аціу мизе угьал, 
Алайкина рагь хьурай. 
Дуьзди гІвайде тІахІур хьед 
Адайшуне мерте хьурай. 


жж 


ЦІейеф цІурасра дахьуф, 
ЦІуреф дургьасра дахьуф. 
Хьайе хьая агьас дахьуф, 
Іайеф агьас дахьуф. 


и хх 


Пара ухьтан чуьлле лиф, 
Булахин кІйлил алеф. 
Дадар – баварин мехіел, 
Къан шаккарил ухІуф. 


62 


Гадаяр руху бавар, 
Зегьметар дуу бавар. 

Ме дуьйилас гІвасдехІане 
Зегьметик кее бавар. 


ж жж 


Руг угурай Германин, 
Джегьилар кьирмиш акьу. 


Багурхьурай Германи 
Джегьйлар яваш акьу. 


ж хч 


Кандея канеф агвас, 
Кел руккуна хьаттахас. 
Акьуна маллайи кедж, 
Канеттис кьисмат акьас. 


ких 


Сарабугъдин сару кїетї 
Сад дала багъдил дахьуф. 
Чал батмиш хьу, Іазиз, 
Сад дала бавахь дахьуф. 


63 


Тук багьларис ухшар э, 
Хїакь хье Туйин ЧЇал сад 3, 


Адина вун укь шувас, 
Женнетин багь хїазур э. 


жж ж 


ХІад хІадуран тай хьурай, 
Серин рухаригі укьас. 
Талан кьуш пази хьурай 
Алихьуна лап фацас. 


жк 


Угьал угьай хїуьрин гимил 
дагьузай, 
Ахпа завун ачух акьай дарвазар. 
Іаджеб хьасий, абур гівасий, 
элхьей гим. 
Бунар гуьррин ушучи ахь, 
вархарих. 


ХГуьрмет акье Туьссеттарис, 
Вунра яшлу хьасе, бала. 
Хили, лаку звар андавай 
Вахтар васра гіІвасе, бала. 


ххх 


Тук ирирай зазуран, 
Тэь кІари хьурай вазун 
Акье хиял агьзуран, 
Чал дагуна мезуран. 


ххх 


Яраб кІесегьан агьай 
Дардар алеттар ая гьан? 
КТичин фикьасе агьай 
Хифат дуаттар ая гьан. 


хх 


Агь пуна эл гъаттучин, 
Диф хьуна сув ацТурай. 
ГІанан сирар акьучи 
Гинра хІалар сагь хьурай. 


65 


Джандил але дардари 
Джан дуасра гучіає. 
Гена айе хиялри 
Малдифас хьас гучіайе. 


ж жж 


Аликі цїейе тІабрикар 
Айчіурай муьштерияр. 
Аман фикьасе агьай 
Суракьи ая гьалуьрра. 


хэл 


Рушас кане бахт ицІаф 

Кьизилдин тіубал хьуне. 
Кьиблайихъас нур ицїаф 
Хьуьхье рагьухьан хьуне. 


ж» 


ХГуппар уза азалар, 
Келар укьа укунар. 

Гьар джуьрейин тукар, 
Девлет з хье, агьул сувар. 


- 66 , 


Арсуран сзізт хьуна 
Вахтуна лихьас дахьуф. 
Джагвар шуьшейин лампа, 
Іашкьуна угас дахьуф. 


хил 


Ватан, зе ЧІаарин хіуьр, 
Вун э къапу дуьзгівелин, 
Инсанарихъ хъай сабур 
Сагъ кІиларин мислеїатин. 


хх ж 


Асхар иціа вахтари, 
Хуппурис гІвайде лежберар. 
Рагь частунихь рукьасти 
ГТадаркайе хуппури. 


ххх 


Гьар шегьердин 
Вун рухаттис китабе. 
Зе Іакв э, Дагъустан, 
Кане Дагъустан. 


67 


Зе зегьметин нур, 
ХІакьлугівелин тур, 
Зе дамах, абур, - 
Вун э, зе Ватан. 


ххх 


Хьидарин кьуват, 

Зе руьхїдин къудрат, 
Зе Туьмуьр, зе бахт, - 
Вун э, зе Ватан. 


ххх 


ЧІалал хай націвар, 
Бул бегьер иціай, 
КТатТарра - аціай, - 
Вун э, зе Ватан. 


хил 


Баракат джилин, 
Уьт суман тирин, 
Нини [у улин, - 
Вун з, зе Ватан. 


68 


Канде зас, лап кан, 

Ве рекькьуь ціай джан, 
Игитарин макан, - 

Вун э, зе Ватан. 


ххх 


Гашар, мекьер, тарг акьуф 
Партия, хТукумат э. 

Халкьдин йуркГар шад акьуф, 
Партия, хГукумат э. 


хил 


Авал авала хьуне, 

Авал замана хьуне, 
Авал заманихьди 

Ме дуьйил са кар хьуне. 


ххх 


Гьавайилас маруца, 
ЛиІариф дафчархьас, 
Джиларик мугар макьа, 
Инсан хІавалат дакьас. 


Завул але нур ціа хїад, 
Іашкьар але са заті. 

Вун агвай зе йуркі хьая шад, 
Бавахь хьайе тек сад. 


“жж 


Зе рушас дайцТай мажал: 
Вари гис рекъкъер итіай. 
Тукун джан хьая, джинжал, 
КІил джил икіай адаркай. 


ххх 


Туьшти, багайми хьастехьан, 
Тіубалилас ладурфай. 
ХТуьрил мукь хьугівасегьан, 
Рушанна, бава себ ичай. 


ж жи 


Кьагьар, харарин бахта, 
Іурус рукьарин тахта. 
Рушас джикГи шуй агу, 
Нев дахьу суьлен бахта. 


70 


Ихьп уціуна хьед хьуне, 
Націвар хьед бул хьуне. 
Нечхирарин бахт хьуне, 
Уьрдегар хьиттал хьуна. 


хх 


РахІухьандин бахт хьуне, 
Нафт хьату чирагь хьуне. 
ЦІамуя верра ис хьуне, 
Гьал вун хайде вахт хьуне. 


ххх 


Гьал туку фацугуна, 

Зун Турдин кехуни айи. 
Бахтар пай акьагуна, 

Зун инсанрин хуппахь хьуне. 


ж к ж 


Батіар багьлар атуна 
Дагьарис джакьв адине. 
Дагьарин са Іачіанигі 
Чаркварис муг акьуне. 


71 


Гьава суван улусум 
Сувалас сувал гівафе. 
БатТар пурціарин нечхир, 
Хьитталас хьаттил г[вафе. 


жж 


Йурківар Іашукь акьуна, 
Йуркіура ихьай муминар, 
Баракатар кан акьай, 
Агьасе чвас баядар. 


ххх 


Ахиратин Іуьмуьр ве 
Куьтехі дахьа ерхеф хьасе. 
Миса хьазур дакьуттар 
Тиса вас багьа хьасе. 


хх 


Итта итталис фикьа? 
Луькіуь итталис фикьа? 
Итта иттал салам э, 
Луькіуь Іаджалис фикьа? 


72 


ГІулин бегьер адава, 
Тук рекїв алеф адава. 
ГТули дахьу бегьерар, 
Хье джандис гївафра дава. 


хох 


Ярхіу хару шим суман, 
Пан далгьасра гучІая. 
Чинин пияла суман 
Йуркі чурхъасра гучїая. 


хэл 


Ме дуьнья - фана дуьнья, 
Пайгьамбар найсая, дуьнья, 
Мал-кьара кьазанмиш акьу, 
Хилар найсая дуьнья? 


ж жж 


Джандил але дардари 
Джан дуасра гучіая, 

Йуркіура хьу хиялари 
Малдифас хьас гучїая. 


ы дый 


Сатти хиялар макьа, 
Хьира ул ииь хьасе. 
Хьиран ул ииь хьучи 

Вас дуьнья зулумат хьасе. 


ххх 


Фикьас дуьйил хьуфегьан, 
Дуьйин дардар агвас. 
Фикьас бавас рухуне 
Накьварин Іазаб агвас? 


хт 


Йуркїар кІаре инсанис 
КІаре зулумат э дуьнья 
Джанар сархуш инсанис 
Кикіу чирагь з дуьнья, 


ях 


Джандил але дард акьас, 
Яхціур къари къуй кандий 
Йуркіура айе дард ицїас 
Завун аршдил хал кандий. 


74 


Гьарай, гьарай акьуна, 
Гьараяр рукьафтава. 
Гьараярра акьуна, 
Уларис агвафтава. 


х хх 


Рагъ ава, серин ава, 
Дуьньяйин фи гьава э. 
Бушдава, хІалакдава, 
Іурусатин фи закон э? 


ххх 


Іурд эва ли, гІул эва, 
Рагьунан гуж адава. 

Вун йуркіурал хьугуна, 
Джандил джан уьлгвадава. 


ххх 


Ве бугус зун адиная, 
Йуркі мурадрив аціуна. 
Ухуна хьед зумзумин ме, 
Пашмангівелар уціуна. 


ТУ, 


Парзай булах Чирагь 
націус ушуне, 
Магьу дере шагьид хьуне 
садгівелин, 
Чирагь націра Каспи хІуьлис 
рукьуне, 
Шагьид хьуне чуьлле хьиттар 
шадгівелин. 


хэл 


Диф алдея дагьдил Гетин, 


ЦТайлапанар кьуьркьай ая. 
Туьш рахая, дахьай секин, 
Дифар Тайи укькьай ая. 


хх 


Угьалира хилар ламу 
Рукькьу джилихь ерхе акьай. 
Элкъея раг». Дагъ з зарлу 

Зе гучІхьубар гіуьргіе акьай. 


ж ж ж 


Са руш шуне булахил, 
Хъуьсил алдий хал. 
Зе хиялра файтуне 
Кел суман рахай. 


хх 


Вархариас лап, вархариас лап 
Хъуркьая захъ зе Ватанин сес. 
Зас гьагишти ая, камди ая зун 
Зе джиларин шїикїинарин мез. 


ххх 


Айдихьас адине диф, 
Туьш адине дагьларил. 
Ушу исар хьай хїайиф, 
Алдея зун накьварил. 


ж ж ж 


Зун ахуни хадава, 
Агьзур хиял кІйли ай. 
Цул джиларил адине, 
Кьизилдин пеш хили ай. 


— 77 шт 


Тук рагьунас элхьуьне, 
КІил гьагьадвай ругукас. 


Зе Ташкъунан тазанаг 
Хьуне гьагин юркіукас. 


хэлж 


Рекькь пуна ихьу лак 

Иттар хьуна фархьуне. 
Цил э пуна ихьу гьван 
Харапі хьуна гьушуне. 


хил 


Рагь мизандил адине, 
Рагьухьан адиндава. 
Сувал ціаяр ярхіуне, 
ЦІантук тук агьучіундава. 


х жж 


Рагь ярхІунде рагьухьан 
Рагьун гирвайик кееф. 
Гьар бабатин тукун кьач 
Чархунин гемел алеф. 


78, 


Улусумин мугуйи, 

КТаре къаргъа укьунай. 
Агь ХТадуран къафазис 
Хуьшрекин чал ярхІунай. 


ххх 


Агь талан алитіас 

Кьизил кьафазар акье. 
Якьут - мержам дуьхьуьна 
Кане ччи рекькьуьл акье. 


ххх 


Джагвар бухари бармак 
Харчіе заварик кеттаф. 
ЧІичІ арсуран кіаре мин, 
Гьазе чіирилас атаф. 


жх 


Закас гьава лиъ хьучи, 
Зун чуьлларисра гіІвасе. 
Чуьлдил але чуьлле кел 
Савтунилди гьушасе. 


79 


Къара хандин уьжгІвели 
Юруш акьай андава. 
Гехьуьнарин рушари 
Чин нуш акьай андава. 


ях 


Пара кандий акьуфе, 
Ширинарил ухіасе. 
Кьефеси айе гьаде 
Якк кихьайра ухІасе. 


чилж 


Рекькь андава гьава су, 
Жерар джагвар джакьв алеф. 
Женнетин гьава тїагар, 
Гьамишан улик кееф. 


хх 


Сус лап багьа кьизил э, 
КІилди дуьйис гуьзел э. 
Адина, хьурай шувас, 
Женнетин багь хІазур э. 


80 


Хьиттан булахил кІандий, 
Дардарна гьамар акьас. 
Седефин йуркіар кандий. 
Фикирра дафчатас. 


ххх 


Арсуран куьлегь суман, 
Рут къизилдин багъ суман, 
Канегьан ціа вун агьай, 
Херас ярхіу рагь суман. 


хх 


Женнетин гьазе зумруд, 

Шав зун вас агвар акьас. 

Ле вас кане мурадихь, 

Шав зун вун рекькьуьл акьас. 


хх 


Дардар кее инсанар 
Къвалалеттис агъафе. 
ХТадис руха маллавар 
Мазгитара агьафе. 


81 


Базар бембегин гуьгіен, 
Тук файчіуне завуас. 
Йуркі вахьас аруцуне, 

Вун вархал хьуне, ціантук. 


жж 


Женнетин ХТуьруьпери 
КІес хїайифти атуфе. 
ХТазретал Али, Тумар, 
Кьабул давай икІуфе. 


хахаж 


Базарис ушугуна, 

Гьар шеунас ул куьркьурай. 
Ул куьркьуна адава, 
Кьисмат хьаф хили хьурай. 


жж 


Ругьу гьван ІачІак кей 
Туьши Іамкіер гЇвафева? 
Кане дуст раккарихь хьай, 
Ахунар алчархьафева? 


82 


Іэь арсуран испагьй, 

Вун кьизилдив фай хьурай. 
ЦТантук але калагьа 

Вун тукаригі гІай хьурай. 


жж ж 


Найч хьуне ве канегівел, 
Мерк хьуна рукькьунева? 
Найч хьуне ве тукун чІал, 
Тик дагьарил рукькьунева? 


ххх 


Паччагъарин арайи, 
Кварди, архьу яланчи. 
Киркіуна лап Іурдин мекь, 
ЦІаб кеттахъай, яланчи. 


хил 


Арсуран мизе чалар, 
Таджейиб агьайду чІалар. 
ГІвай андава са фишра, 
Нас ярхІайе зун улар. 

Гуржистандин багьдиас 
Емишар рукьаф эва. 
Пирдавус женнетдиас, 
Умудар аттар хьафева? 


хх» 


Хаб алдаркай хаб гьишас, 


Зун ругьу илан эва. 
Зе чТалас джаваб дайціас, 


Якк гІутІу душман эва. 


хоолл 


Улис нагьвар агуне, 
Жандис хажалат хьуне. 
Руш канеттис даичин, 
Бавас женнет даирай. 


хил 


Угь угьал, ярхі рагьухьан, 
Тукарис панагь хьурай. 
Ярхі чангар, куьк! чирагьар 
Че сусас хабар хьурай. 

Руш дава вун шуьше 3, 
Шуьше атіа алмас 3. 


ГІвери агьзуракра кейэ, 
Вун кьат айе кьизил э. 


хил 


Сус лап багьа кьизил э, 
КІйлди дуьйис гуьзелэ, 
Ине вунра йуркі сусас, 
Женнетин багь хІазур э. 


жк 


Хьед кане джагвар келем, 
Суварил диф алдея, 
Багьа шуьшейин кьалам, 
Йуркіуран ният фи я? 


ж ў 


Час Іуйисри гІул кандий, 
ГІулин цІантукар кандий. 
Ціантукаригі аруцай, 
Чин Іудра хьай кандий. 


85 


Вархалас ярхіу улар, 
Вас дала куьркьастава. 
Аттархьайде Іуркіура, 
Вун дала дуафтава. 


ххх 


Агь багьларин багьманчи, 

Вас багьдин хІал фи хіархьурай. 
Ахіа націун хьед даухуттис, 
Націун хьед фи хІархьурай. 


хх ж 


Са сувал тук хьуна, 
Арайигі тикан хьуне. 
Сад сайис далчархьуна, 
Йуркі угуна ціай хьуне. 


ж ж 


Рагьра дагіва дерейис 
Рагьухьанар ярхіуне. 

Уькі дагьучіа джахвалил, 
ЦТантук тук кьисмат хьуьне. 

ЦІаб кее цІантук 
Тинкіари яваш акьуф. 
ХІарф ае са йуркі 

Са хІарфу яваш акьуф. 


жк 


Вун агуб улин Іакв з, 
Джан угуф ихьпин секв з, 
Дархіай улар фикьайе, 
Рагьун гуьне сурат э. 


“жж 


Аттархьайде йуркІура 
Вун дала дуайдева. 
Алархьайде уларис 
Вун дала агвайдева. 


хил 


ХІуьрерин ахІа валари 
ХІуьри ай дагваф э гьан. 
Йуркіурас канегівелди 
Темехі датіаф з гьан. 


87, 


Умуд кееф адава сара, 
Хьундава дардунас чара? 
ГІамидахіа ахіа хІўьри 
Вас канеф хьундава сара? 


ххх 


Бала дуй, валлагь, 

УькГуьн дагълар давайчин. 
Бала дуй, валлагь, 

Тукун Туьмуьр давайчин. 


ч жж 


Ирс келегьа яйлукь 
КТилилра вун маликіа. 
Че вас пара минете 
Хиларик вун макерхіа. 


хх 


Сувар суварис дагвай 
Рагьна ваз кьаншар хьуне. 
Час хабарар адавай 


Руш хІуьрис кьирах хьуне. 

Муьгіверил кьуяр акьай, 
Кьаравул хьай аруца, руш, 
Кьачагьар пара хьуна 
ХъаттикІина файшу руш. 


хол 


Агь шегьердин шабалут, 
Ширинарикас акьуф, 

Агь, Баккуйин шабалут, 
БатТаргївелихьас гъушуф. 


жж 


Вархалас агугуна 

Зар кейе ирс зарбаф. 
Бугулас агугуна 

Зар кейе хъуьхъе кьизил. 


ж жж 


Сувас нурар ярхІуна 
Гьал ціантукар айчіуне. 
Рагь мурзайил адина 
Рагьухьанар адине. 

Яккари ацТуф з вун, 
КІеджари ціуруф э вун, 
ХІуьрина Пери дехїан 
Йуркіура дууф з вун. 


хх 


ГІвайде рекькь ягьур хьурай, 
Алайшиттис багь хьурай. 
Алайшу багьларикас 
Йуркіурас мурад хьурай. 


хх 


Вун суван саркІар эйчи, 
Сувал чардахар акье. 
Ве йуркТурал зун алчи 
Дардарис булах акье. 


ха 


Шав, йе руш, вун удигьти, 
Ире берхІемар алдий. 

Фиш хъучайшуне бавахьди, 
Аман-минетар акьас. 

Адине зун мич рухас, 
Іакьул пара гьушасра. 
Амма зас вун агуна, 
Канхьуне вун йуркіурас. 


ххх 


Тегїди лакар мафатхьа, 
АгудехІан маІаша. 

Хье Іуйин дардар-хІалар, 
Гьал хьаттакьас, яваша. 


“жж 


Шав вун, шав вун зе бугус, 
Вун хьадавай зун кїесе. 
Шав адина, зе йуркі гьуш, 
Вун фидахіан залуме. 


хэлж 


Ве тур фацай аруцуне, 

Ве тур агьай дуьйил хьуне. 
Ве канегівел гулуне, 
ЙуркІуралас зун шуне. 

Гьава сувар гьазе хьая, 
Рушан яшар бегьем хьая. 
Тин агьаттар пара хьая, 
Фи батІарфе агьул руш. 


ххх 


ЧІал упучи пашман хьасе, 
Уларилас нагьвар ГГвасе. 
Кандава зас, кандава, 


Пуч хьуна джегьил Туьмуьр. 
хоох 


ГІулин ягьа вун кГине, 

Бав захь сара хьандава. 
Джегьил Гуьмуьр пуч хьуне, 
Бав сара джикіастава. 


“жж 


Тазабик хьу кІйркі баван, 
Накьварин Іазаб дагурай. 
Канегівелди йуркі зун иф, 
Джегьил джилик даутТурай. 

Вархалас ярхіу улис, 
Вун дала агвадава. 
Аттархьа зе йуркІурас 
Вун дала гівадава. 


“жж 


Гуьне верхІар уцая, 
Парзайис ул ярхіая, 
Пара канеф улис дагвай, 
Йуркі Іашали аціая. 


хэлж 


Адине чин раккахьди, 
Гьайш ле вун дакТарихьди. 
Мезар-Тамалар акьай 
Файдине руш раккарихьди. 


“хх 


Укунихь хьайе тукар, 
Чвас кане-даканф фие? 
Тукарик кее цїабар, 

Че мурад-метлеб фие? 

Я руш, вун найс айий? 

ГІуд хьуна хуппурив гІайи». 
Вун суман батІар рушар, 

Че хулан мурту айи. 


хт ж 


Уьдигьас кьунарин 
КІарчар кьизилдин хьурай, 
Хуппахь хьас хурурин 

Улар Такветтар хьурай. 


хэлж 


Агь пуна фацу фикир, 
Х'ьаттакьас чуьллер кандий. 
ЦІай керхьуна угу йуркі, 

Са ягь хьу суман дава. 


хх 


Агъуларин сувари, 

Са тук яшамиш хьунай. 
Тук, зун ве дардар ухІай 
Рукъкъай, цІурай гъузуне. 


94 


Ругьу булах, ругьу булах, 
Агьуларин ругьу булах. 
Ругьу булах, ругьу булах, 
Кандийхи, ухай, укьас. 


хэл 


Ме хье гьава суварис, 
Тукарин ранг адирай. 
Хье хІуьрин джегьиларис 
Бахтлу ягьар агурай. 


хоол 
Хьуьхьве тук, ирс ціантук, 
ЙуркГураъ уркьас гучіа. 


Хъуьхъе тук, ирс цІантук 
ИуркІуралас гівас гучіа. 


ж жж 


Гьар замандин джегьилар 
Вари бахтлу хьурай. 
Заманайрин инсанар 
Багьдин Ізізни хьурай. 

Агьулар, чвас фи хьуне? 
Чве джига фас далгьуне. 
Шав са джигайил хьас, 
Дадан, баван яхі ухїас. 


ххх 


Шав хьин дуьйил даукьас, 
Дуьйилас гьишина гівас. 
Шав хьин хГуьри даукьас, 
ХІуьрилас хил хьагьушас. 


жк 


Хаб алдаркай вун гьишас, 
Зун ругьу илан дава. 
Мезуран джуваб дайціай 
Ве дад кГи душман дава. 


хх ж 


Фикьайе хьин маларикас, 
Малар ду хье ширан джанар. 
Фикьайе хьин хуларикас, 
Хулар ду хье суван кТилар. 


496 


Дарагі тек дар дахьурай, 
Джилик дувул кедавай. 
Бавахь са кІиркі дахьурай. 
Хуппахь уьммет хьадавай. 


хх 


Дадар баварин мехіел, 
Вун Аллагьти ухІурай. 
Чияр чуярин ціигел, 

Вас Аллагь куьмек хьурай. 


хх 


Ватан! Заті адава зурба валас, 
Гьурбати ве хїархьасе кьадри. 
Ве гьар са гьван, сув, дере, булах 
Зе панагь з, багьа з зас зе 


джандиилас. 


ж 


Дуьньяйис адинде инсан 
Туьмуьрди дуая рагьухьди, 
Дуьньяйиас хьугЇвайде инсан 
Чалишмиш акьая ругухьди. 

Сад ая хьуккай девлетрихь ахіа, “ЎЎ 
Сайи акьая уьджгівелар пара. 
Тайегївел акьуттин сархуш 

хьая хІал, 
Сейин кафалихъ хьуркьая пая. 


ж ж ж 


Агьул дагьлар - Магьу джигьир, 
Несилрин няхіс шуне Туьмуьр. 
Ме даргівелар хьуне кьисмат, 
Дакангівелар акьай нуьсрет. 


ххх 


Галухъ дагъди Шамилан рекъкъ, 
Гьич кас дагвай хьуне баят. 
Рекькьуьн гьвандил-кІедарин эхъ, 
Заварира - кІаре баяд. 


ж жж 


Багьа хулар, машин цїейе, 
Кьизил, якьут, хьирра-нини. 
Гьузу дакьай гунті акьай мал, 
Мишти хьучи-гуласе чіал. 

ж ж ж 


Четине йуркіурал хьухас 
алатархьу ягь 
Хуппахь хьая ве мичі, гулагь, 
зиннет. 
Фи ая удигь - арифдарри вас 
Агьая хи: «Ме багайис з ве 
туьгьмет». 


“хх 


Хьин хІазур з руьхі маса Щас 
шайтіанис, 


Йуркі але дуст, элхьей-элхьей 
душманис. 
Ме дуьньяйил Іамал, 
иттал алдея, 
Инсаф дакьай лекеяр хай 
вижданис. 


хх 


ХІуьлерихъас ади дифар, 
Дагьдин кГилихъ цуьппе махьа. 
Хили ая каре кучар, 

Вун гафарис мискьи махьа. 

Гьуьрегьилрив ацїу 
алчархьуне муг, 
Яваш-яваш гІвагуна дагьларис 
агьул, 
Фи айчівасе гуьрриас ягіа. 
Я начхирар, я иланар ругьу. 


хх 


Пара хІая хьин, йе руш, хьес, 
Эйчинра чіукь кьимат иціая 
бахтунас, 
Ягьалас ягьа гьаттархьая хьин, 
Элхьуь дакьай хьес инде вахтунас. 


жж ж 


Харна ихьпар фидахІан 
Угьасе кІйлил. 
КТилилас ЧІар гівая зе, 
Аруцай джилил. 


Дуьйнас рухасе дуьнья, 

Баванра фуншас шинюк суман. 
Фи ухьтане 

Баван суман дуьньяйин хьуьси. 


хэл 


Чигифас, ихьпарифас эбеди иде 
Ругьуная вун, булахин хьед. 
Ругьас кьая наврузбегер 
Ве бава, йе руш, гьузаркьай 

лап бед. 


хэл 


Дагьдин кїилил але Туькїер, 

Чун хїуппарис кьисмат хьасе. 
ФидахІан дамах кьучира, йе руш. 
Шувас душучи, вун баят хьасе. 


ххх 


Завул Ту хІад, нурар иціай 

Сад сайихьди сирнав ціая. 
Фикьас хьин Іуд дуьйил алдий, 
ХТадарилас варха ая. | 

Ме дуьйейи чТукь дустар хьундава | 
Са гелаас, фикирарра сад эй шуттар. 
Эйчинра зас чуяриласра хьуне багьа 
Пашман ягьа, четин ягьа са 
джигайил хьуттар. 


“жж 


Ягьакас Іуьт хьуна канде темпелис, 
Далаттуркьай гьйч са карра уьчифас 
Диреттари Іуьтарикас гьуджафе 


Яг», са бицїи ерхе хьурай, агьафе. 


“яж 


Эгер начагь хьунайчи чун, 

Гуч! махьа чвас дарманрихъас, 
Эгер хьайчи вафалу дуст, 

Гуч! махьа гьич душманрихьас. 


1. Ахмедов К.А. Избранное. Сборник сти- 
хов. Махачкала, Дагестанское книжное изда- 
тельство, 2018. 

2. Базиева З.М. Отражение жизненного 
опыта в агульских пословицах и поговорках. 
Проблемы жанра в филологии Дагестана. 
Махачкала, ДГУ. 2013. 

3. Гашаров Г.Г. Лезгинская ашугская по- 
эзия и литература. Махачкала. Дагестанское 
книжное издательство, 1975. 

4. Мазанаев Ш.А. Агульская литература. 
Махачкала, Дагестанское книжное издатель- 
ство, 2011. 

5. Назаревич А.М. В мире горской народ- 
ной сказки. Махачкала. Дагестанское книж- 
ное издательство, 1962. 

6. Тарланов З.К. Агульские песни и по- 
словицы. Петрозаводск. 2003. 

7. Рукописный фонд НИЙ ДГУ имени 
А.Ф. Назаревича. 

8. Ахмедов К.А. Личный архив. 


залав 


Дурын 
халкьдин 


хазинаяр 


Дагестанское 
книжное издательство 
Махачкала 2021 


НУ” 2. аі 


СОКРОВИІЦНИЦА 
НАРОДНОЙ МЫСЛИ 


Агульские народные песни 


На агульском языке 


Редактор и составитель К. Ахмедов 
Художник В. Абукаджиева 
Художественный редактор М. Левченко 
Технический редактор В. Гаджиева 


Лицензия ИД 05334 от 10.07.01 


Подписано в печать 31.05.2021. 
Формат 70х90'/,,. Бумага офсетная. 
Гарнитура «5сїоо!ВооКС». Печать офсетная. 
Уч.-изд. л. 2,4. Усл. печ. л. 3,8. 
Тираж 300 экз. Заказ Мо 871. 

Цена свободная 


ГАУ РД «Дагестанское книжное издательство» 
Министерства информации и печати РД, 
367000, РД, г. Махачкала, ул. Пушкина, б 


Отпечатано в ООО «Издательство «Лотос», 
367000, РД, г. Махачкала, пр-кт Петра І, 61 


—— а, 


Ме «Агьулрин халкьдин хазинаяр» китабин 
составитель Камалдин Ахімедов з, автор Рос- 
сийин писателрин Союздин член, зегьметин ве- 
теран, РД-ин халкьдин образованин отличник 3. 

К. Ахімедова агъул, лезги, Гурус чІаларил 
поззин «Жегьилрин сесер» (уртах), «Рагьухан», 
«Ізкіен кійлар», «Парзайил булах», «Джагвар 
ихьпин дуьруьхіалар», «Гим», «Хиялрин муг» 
(гіаттунде чіалар), «Агьул мегіни», «Магьу де- 
рейин авазар», «Гагь угьал, гагь рагь», «Зава- 
рис вайзар», «Дагьустандин постсоветский де- 
вирдин поззин антология» (Махачкала, уртах), 
«Але аямин Российин поззин антология» (Мо- 
сква, уртах), генара сара китабар аттихьине. 
Агьул халкьдин тарихи сифта зй поззин «Агьул 
мегіни» (1992) китаб чап акьуне. 


